
CARTEA Ii-a 
EPOCA SLAVO-ROMANEASCA 

PARTEA I-a 

TIPĂRITURILE ROMANEŞTI ALE LUI CORESI. 

CEA D'INTAIU BISERICA REFORMATE 

A ROMANILOR DE PESTE MUNŢI 

I 

Catehismul din Sibiiu. 



Cu cativa ani inainte de jumătatea veacului al XVI-lea, Saşii din Ardeal, cu cari 
terile noastre stăteau in necontenite si strânse legaturi si cari aveau supt ascultarea lor, 
acasă, o suma de săteni romani, urmară cuvântul călduros al studenţilor intorsi din 
Germania si trecură la noua lege reformata lui Martin Luther. Bibliile germane incepura 
sa circule si aici, iar pentru lămurirea credincioşilor se impartia Catehismul Reformei. 

La 1544, cu un an inainte de primirea Confesiei dela Augsburg, crezul dogmatic 
al luteranismului, de adunarea generala de la Sighişoara a "Universităţii" săseşti, Sibiiul 
hotăra sa dea un Catehism din cele noua in graiul romanesc al satelor supuse cârmuirii 
sale, in jurul Amlasului si al Salistii. Tălmăcitorul trebuie sa fi fost vre unul din preoţii 
acestor sate; grija tiparului care se făcu de sigur cu teascurile lui Honterus din Braşov, 
imprumutandu-se litera din Tara-Romaneasca, unde tipăriturile incetasera, o avu un 
zugrav, de buna sama unul bisericesc, probabil chiar tot un preot; Filip, Philipp Maler, 
care cunoştea principatul muntean in care fusese de mai multe ori ca sol al oraşului. 

Catehismul din Sibiiu, redactat intr'o limba bunisoara,- cu toate ca inraurirea 
originalului se simte une ori-, scris cu o ortografie simpla, a fost răspândit, de sigur, in 
toate satele din Ţinuturile cetăţilor săseşti. Exemplare se vor fi impartit si la Braşov, unde 
Sfatul hotari numai la 1559 ca biserica romaneasca a Sf. Nicolae din Schei sa fie 
"reformata", impuindu-se credincioşilor ei sa invete Catehismul din 1544. 

Dar Saşii nu aveau la indemana lor si Guvernul terii, care, catolic un timp, se 
apleca o vreme spre calvinism, când medicul italian Biandrata ajunse favoritul si 
inspiratorul Craiului Ioan Sigismund. Mai târziu, când asupra Romanilor de peste munţi 
se abătu avântul cotropitor al calvinismului unguresc, Catehismul luteran a putut fi 
nimicit in voie de Romani chiar, cari, in marea lor majoritate, ţineau tot la legea lor cea 
veche si se cutremurau de frica pentru sufletul lor inaintea cărticelei raspanditoare de 
eresie. Cipariu, harnicul cercetător al vechii limbi romaneşti, a mai apucat sa vadă acest 
Catehism, căruia i se zicea: "întrebare creştineasca", dar noi ii cunoaştem numai după o 



noua ediţie pe la 1562, cu o ciudata si foarte ignoranta introducere, ca si după 
manuscriptul in care e copiat de un preot din cei d'intaiu ani ai veacului al XVII-lea. 



